Publication: Magyar Közlöny
Issue: MK-2001-132 (Year: 2001, Number: 132)
Era: 1990-2004
Section: 1992. évi XXXVIII. törvény (a továbbiakban: Áht.) úgy a
Paragraph Index: 820

1998. évi XC. törvénnyel került bevezetésre. Ez a költségvetési törvény az indítványozók által vitatott forrásszabályozási módszernek egy enyhébb, a csökkentéssel érintett önkormányzatok számára kevésbé terhes szabályozását tartalmazta. Mindezek alapján az Alkotmánybíróság úgy ítélte meg, hogy a felkészülési idő jogbiztonságot súlyosan veszélyeztető hiánya nem állapítható meg, az Alkotmány 2. § (1) bekezdése alapján a vitatott szabályok alkotmányellenességének megállapítására és megsemmisítésére nincs mód. Az Alkotmánybíróság rámutat arra, hogy a helyi önkormányzatok központi költségvetési kapcsolatainak olyan koncepcionális átalakítása esetén, ha a törvényhozó nem biztosítja a megváltozott gazdasági feltételekhez alkalmazkodáshoz szükséges időt a helyi önkormányzatok számára, az a helyi önkormányzatok és az önkormányzatok által fenntartott, alapvető jogok érvényesülését biztosító intézmények folyamatos és zavartalan működését veszélyeztetheti. Az önkormányzatok működőképességének, illetőleg az alkotmányos alapjogok érvényesülését biztosító intézmények működésének ellehetetlenülése az alkotmányellenesség megállapításához vezethet. Tekintettel arra, hogy a helyi önkormányzatok széles körét érinti, az Alkotmánybíróság elrendelte e határozatának a ben történő közzétételét. Dr. Németh János s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró alkotmánybíró Dr. Czúcz Ottó s. k., Dr. Erdei Árpád s. k., alkotmánybíró alkotmánybíró Dr. Harmathy Attila s. k., Dr. Holló András s. k., alkotmánybíró előadó alkotmánybíró Dr. Kiss László s. k., Dr. Kukorelli István s. k., alkotmánybíró alkotmánybíró Dr. Tersztyánszkyné Dr. Strausz János s. k., dr. Vasadi Éva s. k., alkotmánybíró alkotmánybíró Alkotmánybírósági ügyszám: 190/B/1999. Dr. Kiss László alkotmánybíró különvéleménye

Source: https://magyarkozlony.hu/hivatalos-lapok/cb0536f3e2df17ce647c02ccde49cdb6ea820eb2/dokumentumok/8540dae2d6d466396f216430d2c113fa53f0a033/letoltes